CELEX: 62010CN0498
Language: fi
Date: 2010-10-14 00:00:00
Title: Asia C-498/10: Ennakkoratkaisupyyntö, jonka Hoge Raad der Nederlanden (Alankomaat) on esittänyt 14.10.2010 — X NV v. Staatssecretaris van Financiën

15.1.2011   
            
            
               FI
            
            
               Euroopan unionin virallinen lehti
            
            
               C 13/19
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 14.10.2010 — X NV v. Staatssecretaris van Financiën
   (Asia C-498/10)
   ()
   2011/C 13/33
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Valittaja: X NV
   
      Vastapuoli: Staatssecretaris van Financiën
   
      Ennakkoratkaisukysymykset
   
   
               1)
            
            
               Onko SEUT 56 artiklaa tulkittava siten, että palvelujen vapaata liikkuvuutta on rajoitettu, jos toiseen jäsenvaltioon sijoittautuneen palveluntarjoajan tuottaman palvelun vastaanottaja velvoitetaan sen jäsenvaltion lainsäädännön perusteella, johon palvelun vastaanottaja on sijoittautunut ja jossa palvelu suoritetaan, pidättämään palvelusta maksettavasta korvauksesta veroa, kun tällaista pidätysvelvoitetta ei ole siinä tapauksessa, että palveluntarjoaja on sijoittautunut samaan jäsenvaltioon kuin palvelun vastaanottaja?
            
         
               2)
            
            
               
                           a)
                        
                        
                           Jos vastauksesta edelliseen kysymykseen seuraa, että järjestelmä, jossa palvelun vastaanottajan edellytetään pidättävän veroa, johtaa palvelujen vapaan liikkuvuuden rajoitukseen, voidaanko tällaista rajoitusta perustella tarpeella taata veron kantaminen ja periminen sellaisilta lyhytaikaisesti Alankomaissa oleskelevilta ulkomaisilta seuroilta, joiden valvonta on vaikeaa, jolloin Alankomaille annetun verotusvallan toimeenpano on ongelmallista?
                        
                     
                           b)
                        
                        
                           Onko siinä tapauksessa lisäksi merkityksellistä, että järjestelmää on myöhemmin tarkistettu esillä olevan kaltaisten tilanteiden osalta siten, että verottamisesta on yksipuolisesti luovuttu, koska sen täytäntöönpano ei ole osoittautunut yksinkertaiseksi ja tehokkaaksi?
                        
                     
         
               3)
            
            
               Ylittääkö tällainen järjestelmä sen, mikä on välttämätöntä, kun otetaan huomioon erityisesti direktiivissä 76/308/ETY (1) tarjotut mahdollisuudet keskinäiseen avunantoon verojen kantamisessa?
            
         
               4)
            
            
               Onko edellisiin kysymyksiin vastaamisen kannalta merkityksellistä, että vero, jota korvauksesta peritään palvelun vastaanottajan sijoittautumisvaltiossa, voidaan hyvittää toisessa jäsenvaltiossa samasta korvauksesta perittävässä verossa?
            
         
      (1)  Keskinäisestä avunannosta Euroopan maatalouden ohjaus- ja tukirahaston rahoitusjärjestelmään kuuluvista toimista aiheutuvien saatavien sekä maatalousmaksujen ja tullien perinnässä 15.3.1976 annettu neuvoston direktiivi 76/308/ETY (EYVL L 73, s. 18).